KITÖLTÉSI ÚTMUTATÓ  
a Mikepércs Község Önkormányzata által rendszeresített

Idegenforgalmi adóbevallás című nyomtatványhoz

Vonatkozó jogszabályok:

A helyi adókról szóló 1990. évi C. törvény (továbbiakban: Htv.), a Mikepércs Község Ön­kormányzata Képviselő-testületének a 22/2009. (XII. 9.) számú rendelete az idegenforgalmi adóról (továbbiakban: Ör.), a 35/2008. (XII.31.) PM rendelet az önkormányzati adóhatóságok által rend­szeresíthető bevallási, bejelentési nyomtatványok tartalmáról (továbbiakban: PM rendelet).

Adókötelezettség terheli azt a magánszemélyt (adóalany), aki nem állandó lakosként az önkor­mányzat illetékességi területén legalább egy vendégéjszakát eltölt.

Az adó alapja a megkezdett vendégéjszakák száma.

Az adó mértéke személyenként és vendég-éjszakánként 300 Ft/fő/éj.

Az idegenforgalmi adó bevallását az adó beszedésére kötelezettnek kell kitölteni és benyújtani a beszedést követő hónap 15. napjáig az adóhatósághoz.

Az idegenforgalmi adót az adó beszedésére kötelezettnek kell megállapítania, az adóalanytól be­szednie és az adót, a tárgy hónapot követő hó 15. napjáig megfizetni a Mikepércs Község Önkormányzatá­nak Idegenforgalmi adó 60600046-11065041 számú számlájára.

Felhívjuk figyelmét, hogy a Htv. 34. § (2) bekezdése alapján az idegenforgalmi adót az adóbe­szedésre kötelezett akkor is tartozik befizetni, ha annak beszedését elmulasztotta!

A BEVALLÁSI NYOMTATVÁNY EGYES SORAI

A PM rendelet 1.§ (1) bekezdése alapján az önkormányzati adóhatóságnak (a továbbiakban: adóha­tóság) a PM rendelet 7. mellékletében szereplő nyomtatvány alapján kell a bevallási nyomtatványt rendszeresítenie, azzal hogy a rendszeresített bevallási nyomtatvány tartalmazza legalább azokat az adatokat, amelyeket a rendelet melléklete előír.

1. Bevallott időszak

Ebben a pontban meg kell jelölni, hogy a bevallás melyik év, hányadik hónapjáról kerül benyújtás­ra.

1. Az adó beszedésére kötelezett

Ebben a részben az adó beszedésére kötelezett azonosításához szükséges adatokat kell kitölteni.

Az adó beszedésére kötelezett:

A Htv. 34. § (1) bekezdése alapján a fizetendő adót:

1. a szálláshely ellenérték fejében történő átengedése esetén a szállásdíjjal együtt a szállásadó,
2. a szálláshely vagy bármely más ingatlan ingyenesen történő átengedése esetén a szálláshellyel, ingatlannal rendelkezni jogosult az ott-tartózkodás utolsó napján

(a továbbiakban együtt: adóbeszedésre kötelezett) szedi be.

1. Ebben a pontban kell feltüntetni a szálláshelyenként benyújtott betétlapok számát.
2. Ebben a pontban kell szerepeltetni a településre fizetendő idegenforgalmi adó teljes összegét. Ez az összeg megegyezik az „A” jelű betétlapok II/19. sorába feltüntetett szálláshelyenként fizeten-

dő idegenforgalmi adók összegével. A településre fizetendő idegenforgalmi adó teljes összegé­nek részletezése az „A” jelű kiegészítő lapokon található.

1. Aláírás

Ide kell a bevallás kitöltésének helyét és időpontját (év/hónap/nap feltüntetésével) beírni, valamint papír alapú benyújtás esetén az adózónak vagy a képviselőjének (meghatalmazottjának) (Art. 7-9. §) aláírnia. A bevallás aláírás hiányában, illetve aláírásra jogosulatlan személy aláírása esetén érvénytelen, azaz joghatás kiváltá­sára nem alkalmas.

Amennyiben az adóbevallást az adózó képviselője (meghatalmazottja) írja alá, akkor a státusz mellé X-et kell tenni aszerint, hogy állandó meghatalmazott, eseti meghatalmazott és a meghatalmazást egyúttal csatolta, vagy pénzügyi képviselő.

Lehetőség nyílik arra, hogy az adózó bevallását adótanácsadó, adószakértő vagy okleveles adószak­értő ellenjegyezze, ekkor ezen személy nevét, adóazonosító számát és bizonyítvány vagy igazol­vány számát is be kell írni az erre szolgáló sorba.

**KITÖLTÉSI ÚTMUTATÓ  
AZ „A” JELŰ KIEGÉSZÍTŐ LAPHOZ**

Az „A” jelű betétlapokat szálláshelyenként kell benyújtani!

1. Szálláshely címe:

Ebben a blokkban a szálláshelyek beazonosításához szükséges adatokat kell kitölteni.

1. Adóalap

1. pont: Ebben a pontban kell feltüntetni a tárgyhavi összes megkezdett vendégéjszakák számát.

2-11. pont: Ezekben a pontokban kell feltüntetni - amennyiben volt - a Htv. 31.§-a szerinti idegen­forgalmi adó alól mentes vendégéjszakák darabszámát.

A Htv. 31. §-a alapján mentes az idegenforgalmi adó alól:

* a 18. életévét be nem töltött magánszemély (bevallás II/2. pont),
* a gyógyintézetben, fekvőbeteg szakellátásban részesülő vagy szociális intézményben ellátott magánszemély (bevallás II/3. pont);
* a közép- és felsőfokú oktatási intézménynél tanulói vagy hallgatói jogviszonyban álló, szak­képzésben résztvevő magánszemély(bevallás II/4. pont),
* a szolgálati kötelezettséget teljesítő magánszemély (bevallás II/5. pont),
* hatóság vagy bíróság intézkedése folytán tartózkodó magánszemély(bevallás II/6. pont),
* a településen székhellyel, vagy telephellyel rendelkező iparűzési adó hatálya alá tartozó vál­lalkozó esetén a vállalkozási tevékenység vagy ezen vállalkozó munkavállalója által folyta­tott munkavégzés céljából az önkormányzat illetékességi területén tartózkodó magánsze­mély (bevallás II/7. pont),
* Htv. 37. §-ának (2) bekezdése szerinti (ideiglenes jellegű iparűzési tevékenység) tevékeny­séget végző vállalkozó esetén vállalkozási tevékenység vagy ezen vállalkozó munkavállaló­ja által folytatott munkavégzés céljából az önkormányzat illetékességi területén tartózkodó magánszemély (bevallás II/8. pont),
* aki az önkormányzat illetékességi területén lévő üdülő tulajdonosa vagy bérlője, továbbá a használati jogosultság időtartamára a lakásszövetkezet tulajdonában álló üdülő használati jogával rendelkező lakásszövetkezeti tag, illetőleg a tulajdonos, a bérlő hozzátartozója, va­lamint a lakásszövetkezet tulajdonában álló üdülő használati jogával rendelkező lakásszö­vetkezeti tag használati jogosultságának időtartamára annak hozzátartozója (bevallás II/9. pont).

- az egyházi jogi személy tulajdonában lévő épületben, telken vendégéjszakát - kizárólag az egyházi jogi személy hitéleti tevékenységéhez kapcsolódó részvétel céljából - eltöltő egyhá­zi személy(bevallás II/10. pont)

1. pont: Ebben a pontban kell feltüntetni a településen lakóhellyel, tartózkodási hellyel rendelke­zők által eltöltött vendégéjszakák darabszámát.
2. pont: Ebben a pontban kell kiszámítani az adóköteles vendégéjszakák számát.

A tárgyhavi összes vendégéjszakák számából le kell vonni a Htv. 31. §-a alapján mentes vendégéj­szakák (2-10. pont) összegét, valamint a településen lakóhellyel, tartózkodási hellyel rendelkezők által eltöltött vendégéjszakák (11. pont) számát.

1. pont: Mentes az adó alól, aki az Ör..1. §-a alapján mentességet élvez.
2. pont: Itt az Önkormányzati rendeleti mentességgel csökkentett (a 13. pontban jelölt) adóköteles vendégéjszakák számát kell feltüntetni.
3. pont: Ebben a pontban kell szerepeltetni a számított adót: a 14. pontban feltüntetett önkormányzati rendeleti mentességgel csökkentett adóköteles vendégéjszakák száma szorozva az adómértékkel (300,-Ft/fő/éj).
4. pont: Önkormányzati rendeleti kedvezmény esetén kitöltendő.
5. pont: Az önkormányzat felé tárgyhót követő hó 15. napjáig az I. pontban feltűntetett szálláshely után fizetendő idegenforgalmi adó összegét kell beírni.

Figyelem, a bevallás papír alapú benyújtás esetén aláírás hiányában, vagy aláírásra jogosulatlan személy aláírása esetén érvénytelen, azaz joghatás kiváltására nem alkalmas